***Csorvási Szlovák Önkormányzat Elnökétől***

***5920 Csorvás, Rákóczi u. 17.***

**Csorvás Város Önkormányzatának**

**Képviselő-testülete**

részére

**Tájékoztató a Csorvási Szlovák Önkormányzat 2018. évi tevékenységéről**

***Tisztelt Képviselő-testület!***

***Tájékoztatni szeretném Önöket a Csorvási Szlovák Önkormányzat 2018. évi működéséről.***

A Csorvási Szlovák Önkormányzat Képviselő-testületének tagjai:

*- Gyimesiné Hugyik Erzsébet elnök,*

- *Mochnács Mihály elnökhelyettes, és*

*- Balla Andrásné képviselő*.

Személyi változás nem történt.

A Csorvás Város Önkormányzatának Képviselő-testületével 2018. évre megkötött együttműködési megállapodást felülvizsgáltuk és megállapításra került, hogy a módosítás nem indokolt, mivel a hatályos törvényi szabályozásnak megfelelő szabályozást tartalmaz.

Megerősítettük a további együttműködést: a Matica Slovenská Diószegi Alapszervezetével, a CSEMADOK Diószegi Alapszervezetével, a Gerendási Szlovákok Egyesületével, és a Gerendási Szlovák Nemzetiségi Önkormányzattal.

További együttműködési megállapodást kötöttünk a Csabacsűdi Szlovák Önkormányzattal, Budapest II. kerület Szlovák Nemzetiségi Önkormányzatával, valamint a Csorvásiak Baráti Társaságával.

Az önkormányzati működés a hatályos törvényi szabályozásnak megfelelően történt. Vállalt feladatainkat teljesítettük. A Pénzügyi- és Gazdasági Iroda vezetőjének, Zakál Dezsőnének és munkatársainak az egész éves munkát köszönjük, mely során a törvényes gazdálkodás jogszabályi előírásainak betartásához sok segítséget nyújtottak.

Köszönöm Baráth Lajos polgármester úrnak az egész éves támogatását úgy programokban, mint a nagyberuházásban, Dr. Kerekesné Dr. Mracskó Gyöngyi jegyző asszonynak a jogi segítséget, továbbá Dohányos András alpolgármester úrnak az üléseinken való részvételt és a szlovákság értékeinek gyarapítását, ápolását. Molnár Attila aljegyző úrnak a jegyzőkönyvek készítéséért, a nagyberuházásunk során nyújtott sok sok segítségért mondok köszönetet.

Köszönetemet fejezem ki a városi Képviselő-testület tagjainak a programjainkon való részvételért. Köszönet illet mindenkit azért a támogatásért is, amellyel öregbítettük a szlovákság hírnevét, és gyarapítottuk értékeit.

2018-ban 11 ülést és 1 közmeghallgatást tartottunk és 84 határozatot hoztunk meg. Az üléseinket a Polgármesteri Hivatal Házasságkötő termében tartottuk.

A 2018. évi működési támogatás, valamint a 2017. évi feladatalapú támogatás elszámolását határidőre elkészítettem az Emberi Erőforrás Támogatáskezelő utódja a Bethlen Gábor Alapkezelő Zrt. felé. A kiadásaink között szerepelnek: útiköltség térítés, buszköltség, szállásköltség, rendezvények költségei, folyóirat előfizetése, pályázati költségek stb. Rendezvényeink költségét a költségvetésből és pályázati támogatásokból finanszíroztuk.

Pályázati bevételek:

* Az Országos Szlovák Önkormányzattól a XVIII. Csorvási Szlovák Napi rendezvényünk fedezetére *100.000,- Ft-*os támogatást kaptunk.
* A Magyarországi Szlovákok Szövetségéhez „A XVIII. Csorvási Szlovák Nap” megrendezésére benyújtott pályázatunk *90.000,- Ft*-os támogatást nyert el.

Egyéb bevétel: Szabó Antal - Diószeg polgármestere - felajánlása 322 ezer forint összegben (Euróban érkezett.).

**Pénzügyi Gazdálkodás:**

A Csorvási Szlovák Önkormányzat 2018 évi költségvetése az alábbiak szerint alakult.

Emberi Erőforrás Támogatáskezelő ENTO/95/2018. számú határozata alapján a 2018. évi költségvetésünk alapja a működési költség, amelynek összeg **782.000,- Ft** volt. E mellett feladatalapú támogatásként ENTO/7958/2018. határozat alapján **776.010,- Ft-ot** kaptunk.

A 2018. évet **486.000,- Ft-os** összegű pénzmaradvánnyal zártuk. Melyet 2019. évben használunk fel.

A 2018 évben 12.235.000,- Ft-ból tudott gazdálkodni az önkormányzat.

**Bevételek :**

- Működési célú támogatások államháztartáson belülről 1.841 ezer Ft

- Működési célú átvett pénzeszközök államháztartáson

 kívülről 15 ezer Ft

- Felhalmozási célú átvett pénzeszköz államháztartáson

 kívülről 322 ezer Ft

- Maradvány felhasználás 10.057 ezer Ft

**Kiadások:**

- Működési költségvetés

 - Személyi juttatások 0 ezer Ft

 - Munkaadókat terhelő járulékok 0 ezer Ft

 - Dologi jellegű kiadások 1.734 ezer Ft

 - Ellátottak pénzbeli juttatásai 0 ezer Ft

 - Egyéb működési célú támogatások államháztartáson

 kívülre 15 ezer Ft

 - Felhalmozási költségvetés

 - Felhalmozási kiadások 5.000 ezer Ft

 - Felújítási kiadások 5.000 ezer Ft

 - Tartalék 0 ezer Ft

A 2018. évi költségvetésünk **12.235.000,- Ft-os Bevételi, és 11.749.000,-Ft-os Kiadási** összeggel zárult. Pénzmaradvány: 486.000 - Ft. Az összeget a Csorvási Szlovák Emlékház és a Csorvási Szlovák Közösségi Ház további felújítási költségeire fordítjuk, és a villanyszerelési munkákra és az Emlékház további költségeire használjuk fel.

A működés során törekedtünk a sokszínű programok megvalósítására. A nyelv, az identitás, a hagyományok ápolása tovább folytatódott.

A 2017-ben elindított Csorvási Szlovák Emlékház és a Csorvási Szlovák Közösségi Ház létrehozása egy nagy előrelépés a Szlovákság és a Város életében. Az Emberi Erőforrások Minisztériumától 2017. októberében az egyéni kérelem benyújtása után 10.000.000,- Ft támogatásban részesültünk. A Csorvási Szlovák Emlékház, és a Csorvási Szlovák Közösségi Ház megvalósítása céljából megvásároltuk a 5920 Csorvás, Bajcsy-Zsilinszky Endre u. 23. és 25. szám alatti ingatlanokat. Így a Csorvási Szlovák Önkormányzat tulajdonában vannak ezek az ingatlanok.

Következhetett a felújítás. Ajánlattételi felhívást készítettünk elő, amely azokat a munkákat tartalmazta, amiket a kivitelezőnek a két ingatlanon majd el kellett végeznie. Három gazdasági társaságot kerestünk fel ajánlattételi meghívásra.

A Csorvási Szolgáltató Nonprofit Kft. adta be egyedül az 5 millió forintos beruházásra az ajánlatát. A keretösszegből megvalósulhatott a részbeni felújítás. A Csorvási Szlovák Emlékházra 3,7 millió forint lett beállítva, a Csorvási Szlovák Közösségi Házra 0,8 millió forint, és mindezt kiegészítette 0,5 millió forint összegben a villanyszerelési munkálatok díja.

Csorvás Város Önkormányzatától 2.061.000,- Ft-os természetbeni felajánlást kaptunk amelyet ezúton is köszönünk. Köszönjük Csorvás Város Önkormányzata Képviselő-testülete tagjainak a támogatást abban, hogy az épületek megújulhattak. Köszönetemet fejezem ki mindenkinek aki részt vett a projekt megvalósításában. Decemberben már a Képviselő-testület megismerhette a beruházásról készült tájékoztatómat. Az azóta eltelt időszakban sajnos anyagi forrást még nem tudtunk eszközölni, hogy folytatni tudjuk a megkezdett munkát. Külön köszönet illeti meg Dohányos András úr munkáját, aki töretlenül munkálkodik a Csorvási Szlovák Emlékház létrehozásában.

A Csorvási Szlovák Emlékháznak a nagyközönség számára történő megnyitása még egyeztetés alatt van. Méltó hely lesz, hogy a csorvási szlovákság történeti emléktárgyait itt tudjuk elhelyezni, ahol a célunk, hogy a múlt bemutatásával ösztönözzük a jelenben és a jövőben élőket az örökség megtartására, a hagyományok tiszteletére és ápolására. Szlovák használati tárgyak, értékek egy helyen, méltó módon kerülnek bemutatásra. A berendezési tárgyak a szlovák elődeink értékeit képviselik.

 2018. április 8-án nemzetiségi szószólói választásra is sort került. Paulik Antalt választotta meg a Szlovák közösség. Paulik Antal az Emberi Erőforrások Minisztériumában dolgozott osztályvezetőként, így bátran kijelenthető, hogy megfelelő jogi, közigazgatási és egyéb ismertetekkel rendelkezik ahhoz, hogy az elkövetkező ciklusban munkáját megfelelő színvonalon tudja végezni.

 2019. őszén ismételten nemzetiségi önkormányzati választásokra kerül sor. A nemzetiségi önkormányzati választások végrehajtása során lesznek változások. Erről a közeljövőben tájékoztatást kapunk Paulik Antal szlovák parlamenti szószólótól, valamint a választási honlapon is tájékozódhatunk.

 A Csorvási Szlovák Önkormányzat 2018-ban hozta létre a „A Csorvási Szlovákságért” „Za čorvášskych Slovákov” kitüntetést. Kitüntetés adományozható azoknak a természetes és jogi személyeknek, továbbá jogi személyiséggel nem rendelkező szervezeteknek, akik a csorvási szlovák nemzetiség kultúrájának, nyelvének ápolásáért, és fennmaradásáért, a szlovák hagyományok közvetítéséért, továbbá a szlovák tárgyi és szellemei kulturális kincsek megőrzéséért olyan kiemelkedő tevékenységet végeztek a csorvási szlovák közösség megmaradásának szolgálatában, ami elismerésre méltó teljesítményként és követendő példaként állítható. A Kitüntetésben részesülő személyére a Csorvási Szlovák Önkormányzat Képviselő-testületének tagjai tehetnek javaslatot, minden év november 15. napjáig. A javaslatot írásban, részletes indokolással kell benyújtani a Képviselő-testülethez. A Kitüntetés évente egy alkalommal, egy személy, vagy közösség részére adományozható. Adományozásáról a Képviselő-testület dönt. A Kitüntetés átadására ünnepélyes keretek között kerül sor, legkésőbb a tárgyév december 31. napjáig.

Első kitüntetett Dohányos András, alpolgármester úr volt, aki kiemelt figyelmet fordított és fordít a települési értékek megőrzésére, különösképpen a tárgyi emlékek és a hagyományok ápolására, megmaradásuk lehetőségének biztosítására. Ezen tevékenysége során eredményesen munkálkodott a csorvási szlovák nemzetiségi örökség védelme érdekében is, melynek keretében elősegítette azt is, hogy a csorvási szlovák közösség bekapcsolódhasson a település civil közösségi és kulturális életébe.

Helyi rendezvények, környező települések programjai amelyeken részt vettünk:

* 2018. február 4. - Kétsoprony -Teadélután,
* 2018. február 23-25.- Diószeg - Nemzetközi Kolbászgyúró Verseny,
* 2018. február 10. - Tótkomlós - Szlovák Bál,
* 2018. február 17. - Telekgerendás - Batyus Bál,
* 2018. február 24. - Békéscsaba - Farsangi Bál,
* 2018. február 28. - Mezőberény - Békés Megyei Szlovák Önkormányzat Képviselő-testületének kihelyezett ülése,
* 2018. március 15. - Csabacsűd - Hagyományos ételek Bemutatója,
* 2018. március 15. - Csorvás – Koszorúzás,
* 2018. április 30.-május 1. Csorvási Majális,
* 2018. május 5. - Dunaegyháza - Művelődési Ház - Szlovák Nemzetiségi Est,
* 2018. május 12. - Csabacsűdi Szlovák Nap,
* 2018. május 19. - Gerendási Kolbászfesztivál,
* 2018. június 15. - Békéscsaba - Békéscsabai Szlovák Tájház átadása,
* 2018. június 22-24. Diószeg - XXI. Diószegi Kulturális Nap,
* 2018. július 6. a Budapest II. kerület Szlovák Nemzetiségi Önkormányzat látogatása – együttműködés aláírása,
* 2018. július 6. - Békéscsaba Újratelepítésének 300. évfordulója alkalmából szervezett jubileumi rendezvénysorozaton,
* Diószeg - CSEMADOK Diószegi Alapszervezetének rendezvénye, a Csorvási Gulyás Mihály Általános és Alapfokú Művészeti Iskola Csillag Citerazenekarának fellépése,
* 2018. július 7. - Békéscsaba - Országos Szlovák Önkormányzat - Országos Szlovák Napon,
* 2018. július 18. - Kismácsédi napok,
* 2018. július 28. - Nagybánhegyes - Paprika Fesztivál,
* 2018. augusztus 11. Békési Szlovák Nap,
* 2018. augusztus 18-20. az Augusztus 20-ai helyi rendezvény,
* 2018. szeptember 8. - Vanyarci Haluska Fesztivál,
* 2018. szeptember 9. - Mozgáskorlátozottak Csorvási Egyesületének ebédje,
* 2018. szeptember 22. - Csorvási Kettesfogat Hajtó Verseny és Gazdanap,
* 2018. szeptember 28-30. - XVII. Csorvási Szlovák Nap - küldöttség érkezett Diószegről. Péntek – Békéscsabai Szlovák Tájház megtekintése, Békéscsaba főtér, Knyihár Mihálynál kolbászkóstoló. Szombat: Istentisztelet, kulturális program - Hollerné Racskó Erzsébet, az Országos Szlovák

Önkormányzat elnöke nyitotta meg, majd vacsorával, és a bállal folytatódott a program,

* 2018. október 6. - Mezőberény - Szlovák Nap,
* 2018. október 19-21. - Csorvásiak Baráti Társasága megalakulásának 30. évfordulója alkalmából szervezendő ünnepi rendezvényen vettünk rész és támogattuk a programok lebonyolítását,
* 2018. november 10. - Budapesten a Magyarországi Szlovákok Szövetsége fennállásának 70. évfordulója,
* 2018. november 14. - Kardos - Békés Megyei Szlovák Önkormányzat Fóruma és Közmeghallgatás,
* 2018. november 17. - Csabacsűd - Szlovák Nap,
* 2018. december 8. - Kondoros – Szlovák Nap.

Mint látható az önkormányzat tagjai, úgy a helyi, mint a megyei és országos rendezvényeken részt vesznek. Saját rendezvényünk kevesebb volt, de a jövőben a Csorvási Szlovák Emlékház és a Csorvási Szlovák Közösségi Ház átadásával a helyi szlovák rendezvények számát jelentősen szeretnék gyarapítani.

Tisztelt Képviselő testület!

Önkormányzatunk munkájáról az elmúlt 5 évben tájékoztattuk Önöket. Képviselőtársaim nevében megköszönöm a támogatásokat, a javaslatokat.

Kérem, tájékoztatóm megvitatását, és tudomásul vételét!

Csorvás, 2019. május 02.

 Gyimesiné Hugyik Erzsébet

 elnök